Obrazac Izvješća o savjetovanju s javnošću

|  |
| --- |
| **IZVJEŠĆE O SAVJETOVANJU S JAVNOŠĆU****U POSTUPKU DONOŠENJA PLANA DAVANJA KONCESIJA NA POMORSKOM DOBRU NA PODRUČJU PRIMORSKO-GORANSKE ŽUPANIJE ZA 2019. GODINU****Nositelj izrade izvješća: Zlatan Marunić****Rijeka, 19. listopada 2018. godine** |
| **Naziv akta za koji je provedeno savjetovanje s javnošću**  | Nacrt prijedloga Plana davanja koncesija na pomorskom dobru na području Primorsko-goranske županije za 2019. godinu – dalje u tekstu Plan. |
| **Naziv tijela nadležnog za izradu nacrta akta/dokumenta i provedbu savjetovanja**  | Upravni odjel za pomorsko dobro, promet i veze Primorsko-goranske županije. |
| **Razlozi za donošenje akta i ciljevi koji se njime žele postići uz sažetak ključnih pitanja** | Uključivanje javnosti u donošenje Plana radi što uspješnijeg upravljanja i gospodarenja pomorskim dobrom. |
| **Objava dokumenata za savjetovanje**  | <https://www.pgz.hr/Dokumenti/Savjetovanja_s_javnoscu> |
| **Razdoblje provedbe savjetovanja**  | Internetsko savjetovanje s javnošću provedeno je u razdoblju od 11. rujna 2018. godine do 11. listopada 2018. godine. |
| **Pregled osnovnih pokazatelja uključenosti savjetovanja s javnošću**  | Pristigla su 2 očitovanja koje su podnijela ukupno 2 dionika, od čega 2 jedinice lokalne samouprave i to Grad Opatija i Općina Omišalj.Ukupno su podnesena 2 prijedloga i mišljenja, od čega 2 prijedloga i mišljenja na pojedinačne odredbe iz Plana.Od 2 prijedloga i mišljenja 2 su prihvaćena i bit će razmotrena pri donošenju Plana.U odnosu na 2 prijedloga i mišljenja na pojedinačne odredbe, prihvaćeno su 2 prijedloga i mišljenja (100%). |
| **Pregled prihvaćenih i neprihvaćenih mišljenja i prijedloga s obrazloženjem razloga za neprihvaćanje**  | Prilaže se tablica prihvaćenih primjedbi – **Prilog 1.** |
| **Ostali oblici savjetovanja s javnošću**  |  |
| **Troškovi provedenog savjetovanja** | Provedba javnog savjetovanja nije iziskivala dodatne financijske troškove. |

**Prilog 1. Pregled prihvaćenih i neprihvaćenih primjedbi**

|  |  |  |  |  |
| --- | --- | --- | --- | --- |
| **R****B** | **Sudionik savjetovanja (ime i prezime pojedinca, naziv organizacije)** | **Članak ili drugi dio nacrta na koji se odnosi prijedlog ili mišljenje** | **Tekst zaprimljenog prijedloga ili mišljenja** | **Status prijedloga ili mišljenja (prihvaćanje s obrazloženjem)**  |
| **1.** | **Grad Opatija****M.Tita 3** | Upućuje se primjedba na odredbu članka 2. Plana, i to na redni broj 1., kojim je predviđeno davanje koncesije „za gospodarsko korištenje plaže Ičići, Grad Opatija“ | Grad Opatija je godinu dana prije isteka koncesije za gospodarsko korištenje plaže Ičići tj. 2015. godine, koju je imalo trgovačko društvo u vlasništvu Grada Opatije „Parkovi“, iniciralo da se plaža Ičići ne koncesionira već da se propiše Godišnjim planom upravljanja pomorskim dobrom kako bi ušla u režim koncesijskih odobrenja. S obzirom da su nadležna tijela Županije prihvatila navedeni prijedlog, plaža Ičići je u razdoblju od 1.srpnja 2016. godine do 31. prosinca 2018. godine, u režimu koncesijskih odobrenja.Grad Opatija ostaje kod stava iz 2015. godine te se daje prijedlog da predmetna plaža i u 2019. godini ostane u režimu koncesijskih odobrenja uz obrazloženje:-da je plaža prerasla uobičajene okvire kupališnih objekata koji su u funkciji isključivo tijekom sezone (kada zbog atraktivnosti površine i interesa kupača postoji i mogućnost obavljanja gospodarskih djelatnosti na njima),-da se prostor plaže koristi tijekom cijele godine, izvan sezone kupanja (od listopada do svibnja), kao jedini prostor u naselju Ičići za održavanje javnih događanja,-stoga koncesija za gospodarsko korištenje plaže ne bi bila model koji bi zadovoljio i pokrio sveukupne funkcije i sadržaje koji se na predmetnom prostoru tijekom cijele godine održavaju tj. izražava se mišljenja da ne postoji mogućnost da se kroz koncesiju urede i reguliraju odnosi vezani uz istovremeno funkcioniranje tog prostora isključivo kao javne površine sa javnim sadržajima u najvećem dijelu godine,-valja istaći i velika ulaganja Grada Opatije u komunalno opremanje kao i cjelogodišnje održavanje plaže,-zaključno se podvlače i loša iskustva davanja koncesija na sličnim plažama (plaže Crikvenica, Ploče, Medveja) u Primorsko-goranskoj županiji. | Prihvaća se prijedlog Grada Opatije da se plaža Ičići izuzme iz Plana jer:- je plaža prerasla uobičajene okvire kupališnih objekata koji su u funkciji isključivo tijekom sezone,- se prostor plaže koristi tijekom cijele godine, izvan sezone kupanja (od listopada do svibnja), kao jedini prostor u naselju Ičići za održavanje javnih događanja,- koncesija za gospodarsko korištenje plaže ne bi bila model koji bi zadovoljio i pokrio sveukupne funkcije i sadržaje koji se na predmetnom prostoru održavaju tijekom cijele godine.  |
| **2.** | **Općina Omišalj, Prikešte 13** | Upućuje se primjedba na odredbu članka 2. Plana, i to na redni broj 15., kojim je predviđeno davanje koncesije „za izgradnju i gospodarsko korištenje plaže Voz, Općina Omišalj“ | Općina Omišalj nije suglasna s davanjem koncesije za izgradnju i gospodarsko korištenje plaže Voz kao smamostalnog segmenta bez sagledavanja ukupnog programa uređenja predmetne turističke zone određene UPU 4 – Voz – Peškera. U neposrednoj blizini plaže Voz i danas funkcionira ilegalni kamenolom koji je predmet pravosudnih institucija i ključan je čimbenik ne stavljanja predmetne turističke zone u funkciju. Osim toga do plaže Voz vodi jedina prometnica – nerazvrstana cesta koja je pod teškim strojevima spomenutog ilegalnog kamenoloma u potpunosti devastirana, pa je kretanje po prometnici opasno po zdravlje i živote sudionika u prometu. U slučaju koncesioniranja plaže Voz za očekivati je povećanje broja posjetitelja te lokacije, odnosno povećanje intenziteta korištenja prometnice, a time i povećanje vjerojatnosti nastupanja prometne nezgode.  | Prihvaća se prijedlog Općine Omišalj da se plaža Voz izuzme iz Plana radi sigurnosnih razloga. |